《齐优开笼飞去所献楚王鹄》
唐代·崔枢

受命笼齐鹄，交欢献楚王。惠心先巧辩，戢羽见回翔。

意适清风远，忧除白日长。度云摇旧影，过树阅新芳。

直取名翻重，宁唯好不伤。谁言滑稽理，千载戒禽荒。

作者简介：崔枢，唐顺宗时代人物，担任过充东宫侍读、历中书舍人、终秘书监等官职，主要作品有《赐耆老布帛（一作张复元诗）》、《齐优开笼飞去所献楚王鹄》等。